**Õppekava**

## Täienduskoolitusasutuse nimetus:

OÜ Norra Keele Keskus

# 1. Õppekava nimetus: Norra keel edasijõudnud algajatele (tase A2.2)

# 2. Õppekavarühm ja õppekava koostamise alus

Õppekavarühm: Võõrkeeled 0231.

Õppekava koostamise alus: Euroopa Nõukogu keeleoskustasemete süsteem.

# 3. Eesmärk ja õpiväljundid

Eesmärk: Koolituse lõpuks saab õppija norra keeles argisituatsioonides hakkama.

## Õpiväljundid

Koolituse lõpuks õppija
• tutvustab ennast norra keeles, räägib oma tööst ja töökogemusest, haridusest, perest ja hobidest, tervisest, vastab sellekohastele küsimustele ning esitab ise küsimusi
• saab hakkama suhtlemisel argisituatsioonides
• kirjutab norrakeelseid tekste ja teateid
• saab aru lihtsamatest kirjalikest tekstidest

# 4. Sihtgrupp ja õppe alustamise tingimused

Kursusel võivad osaleda kõik huvilised, kellel on A2.1 tasemele vastav norra keele oskus. Taseme vastavust kontrollitakse eelnevalt testi ja/või vestluse abil.

Kursusel osalemise eeldus on algtasemel arvutioskus ning arvuti kasutamise võimalus.

# 5. Õppe kogumaht, selle ülesehitus, õppekeskkond ja õppevahendid

Maht: 72 akadeemilist tundi, millest 36 tundi on auditoorset tööd ja 36 tundi iseseisvat tööd. Iseseisev töö jaotub auditoorse töö vahelisele ajale selliselt, et iga auditoorse töö päeva eel teeb õppija kahe akadeemilise tunni jagu iseseisvat tööd.

Õppekeskkond: seminariruum või Microsoft Teams, õppijate arv ühes grupis on max 6 inimest.

Õppevahendid: õpik ja töövihik

# 6. Õppeprotsessi kirjeldus, sh õppe sisu, õppemeetodid  ja -materjalid

Õppeprotsess: Auditoorne töö ja iseseisev töö, mis tuleb õppijal sooritada auditoorse õppe vahelisel ajal. Õpe toimub korra nädalas kaks akadeemilist tundi järjest.

## Õppe sisu:

## • Klienditeenindajaga ja meditsiinipersonaliga suhtlemine• Tervislikud eluviisid• Kaudne kõne• Tee juhatamine• Telefoni teel võõrastega suhtlemine• Omadussõnade võrdlusastmed• Haridus• Tähtpäevad ja traditsioonid• Pere ja esivanemad• Emotsioonide kirjeldamine• Sõnade järjekord kõrvallauses• Töötamine ja tööotsimine• CV koostamine

## Õppemeetodid:

Auditoorses õppes (36 akad. tundi) kasutatakse õppemeetoditena peamiselt aktiivõppe meetodeid. Kursusel kasutatavad auditoorsed õppemeetodid on

* arutelud
* dialoogid ja rollimängud, rühmatöö
* paaristöö sõnade õppimisel
* suhtluspõhised miniloengud grammatika seletamisel
* küsimused eelnevate kogemuste ja teadmiste väljaselgitamiseks
* kuulamisharjutused
* minitestid
* valjusti lugemine ja tõlkimine

Iseseisva töö (36 akad tundi) õppemeetodid on

* tekstide koostamine
* saadete vaatamine ja küsimustele vastamine/küsimuste koostamine, uute sõnade tõlkimine
* artiklite lugemine ja küsimustele vastamine/küsimuste koostamine, uute sõnade tõlkimine
* töövihikus ja õpiku internetilehel grammatika ja sõnavara harjutuste tegemine
* sõnade õppimine lipikute abil

## Õppematerjalide loend:

Ellingsen, Mac Donald, 2018. På vei Tekstbok. Cappelen

Ellingsen, Mac Donald, 2018. På vei Arbeidsbok. Cappelen

Interaktiivsed harjutused õpikule På vei

# 7. Hindamine

## Kujundav hindamine

Õppetöö toimub väikeses grupis (kuni 6 inimest), mis võimaldab koolitajal igas tunnis anda õppijatele tagasisidet. Koolitaja korrigeerib igas tunnis õppijate hääldust, sõnakasutust ning grammatikat, tehes seda toetavalt, mitte kritiseerides. Koolitaja annab kirjalikult tagasiside ka lühitekstidele, mille õppijad koduse ülesandena kirjutavad. Ühiselt arutatakse läbi ka olulisemad vead, viitamata kellegi tööle nimeliselt.

Tunni alguses tehakse regulaarselt kas teste sõnade ja väljendite kontrollimiseks või palutakse õppijatel teineteise käest sõnu küsida, mis võimaldab ka kaasõppijatelt tagasisidet saada. Kaasõppijate tugi ja tagasiside on oluline ka rollimängude puhul.

## Kokkuvõttev hindamine

Õpingute lõpetamise eelduseks on testide ja suulise vestluse positiivsele tulemusele, s.t. vastavalt hindamiskriteeriumitele sooritamine.

|  |  |
| --- | --- |
| **Hindamismeetod** | **Hindamiskriteeriumid** |
| Kirjalik test | Õppija kasutab õpitud sõnu õiges vormis ja kirjutab lühikese kirjaliku teksti. Testide sooritamiseks tuleb saada vähemalt 51% punktidest. |
| Suuline vestlus | Suulise vestluse sooritamisel vestleb õppija koolitajaga oma tööst, perest ja hobidest. Ta vastab vähemalt viiele küsimusele ning esitab ise vähemalt kolm küsimust. |

# 8. Väljastatavad dokumendid

Tunnistus, kui õpingute lõpetamise nõuded – kirjalik test ja suuline vestlus – on hindamiskriteeriumitele vastavalt täidetud.

Tõend, kui õpitulemusi ei saavutatud, kuid õppija võttis osa õppetööst. Tõend väljastatakse vastavalt osaletud auditoorsete tundide arvule, kuid mitte juhul, kui õppija osales vähem kui pooltes auditoorsetes tundides.

# 9. Koolitaja kvalifikatsioon

**Liis Uiboupini kvalifikatsioon:**

Magistrikraad *cum laude* Tartu Ülikooli Norra keele ja kultuuri erialalt 2009

Koolitaja koolitus, Koolituskeskus Reiting 2017

Koolituse korraldaja:

**OÜ Norra Keele Keskus**
Reg kood 14400393
Täiskasvanuhariduse majandustegevusteade nr 195017
Norra Keele Keskus on Eesti Töötukassa koolituskaardi koostööpartner.
Õnne 1-10, Tartu

[www.norrakeel.ee](http://www.norrakeel.ee/)
<https://www.facebook.com/norrakeel/>

Kontaktisik:

Liis Uiboupin
info@norrakeel.ee
Tel 5067783